Lunch Box faza VI 2021/2022

Prihvatljivi kriteriji i dokazni dokumenti u okviru ovog Poziva su:

**1. OBVEZAN KRITERIJ**

Prilikom odabira najpotrebitije djece koja žive u siromaštvu ili su u riziku od siromaštva za sudjelovanje u projektu obvezno je korištenje sljedećeg kriterija:

**Djeca iz obitelji koje su korisnice prava na doplatak za djecu - minimalno 90 % sve djece uključene u projekt;**

**2. DODATNI KRITERIJ**

Na temelju dodatnih kriterija, u projekt se može uključiti **najviše 10 % od ukupnog broja djece prijavljene za sudjelovanje u projektu po pojedinoj obaveznoj partnerskoj organizaciji (javnoj osnovnoj školi)**, koristeći pritom jedan, dva ili sva tri navedena dodatna kriterija:

1. Djeca iz višečlane obitelji (obitelj s troje i više djece) - u obzir se uzimaju sva djeca koja žive u zajedničkom kućanstvu, što uključuje djecu rane i predškolske dobi, kao i polaznike osnovnog, srednjoškolskog te visokog obrazovanja;
2. Djeca iz jednoroditeljskih obitelji (isključivo djeca s jednim roditeljem upisanim u rodni list, ili ukupno skrbništvo samo jednog roditelja (dijeljeno skrbništvo nije prihvatljivo) ili djece umrlog roditelja) i/ili
3. Djeca iz obitelji u riziku od siromaštva, koja se po osobnoj procjeni djelatnika škole ili centra za socijalnu skrb, nalaze u nepovoljnim osobnim, socijalnim i materijalnim okolnostima, a razlog nije činjenica da su iz višečlane ili jednoroditeljske obitelji.

Prihvatljivi dokazni dokumenti

|  |  |
| --- | --- |
| Pravo na dječji doplatak | Važeće rješenje HZMO-a za 2021.godinu o priznavanju prava na doplatak za djecu ili važeće rješenje o priznavanju prava na doplatak za djecu izdano od strane nadležne inozemne institucije |
| Djeca iz višečlane obitelji (obitelj s troje i više djece) - u obzir se uzimaju sva djeca koja žive u zajedničkom kućanstvu, što uključuje djecu rane i predškolske dobi, kao i djecu koja se školuju | Izjava o članovima zajedničkog kućanstva i rodni listovi djece ili potvrde o školovanju |
| Djeca iz jednoroditeljskih obitelji | Rodni list djeteta  ili  izvadak iz matice rođenih  i  važeća odluka suda o roditeljskoj skrbi  ili  smrtni list roditelja  ili  izvadak iz matice umrlih |
| Djeca iz obitelji u riziku od siromaštva,  koja se po osobnoj procjeni djelatnika  škole ili centra za socijalnu skrb, nalaze u  nepovoljnim osobnim, socijalnim i  materijalnim okolnostima, a razlog nije  činjenica da su iz višečlane ili  jednoroditeljske obitelji | Mišljenje/Izjava školskog pedagoga,  učitelja, ravnatelja škole, socijalnog  radnika ili druge stručne osobe  upućene u nepovoljne životne prilike  učenika |